CELEX: 62013CN0198
Language: et
Date: 2013-04-16 00:00:00
Title: Kohtuasi C-198/13: Eelotsusetaotlus, mille on esitanud Juzgado de lo Social 1 de Benidorm (Hispaania) 16. aprillil 2013 — Víctor Manuel Julián Hernández jt versus Puntal Arquitectura S.L. jt

29.6.2013   
            
            
               ET
            
            
               Euroopa Liidu Teataja
            
            
               C 189/5
            
         Eelotsusetaotlus, mille on esitanud Juzgado de lo Social 1 de Benidorm (Hispaania) 16. aprillil 2013 — Víctor Manuel Julián Hernández jt versus Puntal Arquitectura S.L. jt
   (Kohtuasi C-198/13)
   2013/C 189/10
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social de Benidorm
   
      Põhikohtuasja pooled
   
   
      Hagejad: Víctor Manuel Julián Hernández, Chems Eddine Adel, Jaime Morales Ciudad, Bartolomé Madrid Madrid, Martín Selles Orozco, Alberto Martí Juan ja Said Debbaj
   
      Kostjad: Puntal Arquitectura S.L., Obras Alteramar S.L., Altea Diseño y Proyectos S.L., Ángel Muñoz Sánchez, Vicente Orozco Miro ja Subdelegación del Gobierno de España en Alicante
   
      Eelotsuse küsimused
   
   
               1.
            
            
               Kas töötajate põhimääruse artikli 57 koostoimes töökohtute seaduse konsolideeritud teksti artikli 116 lõikega 2 regulatsioon, mille kohaselt praktikas on Hispaania Kuningriik kohustatud maksma töötajatele tööandja maksejõuetuse korral otse välja nn „menetluse ajal saamatajäänud palga” selle osa, mis vastab töölepingu ülesütlemise pädevas kohtus vaidlustamise päevast 60 tööpäeva (praegu 90 tööpäeva) möödumisele järgnevale ajale, kuulub Euroopa Parlamendi ja nõukogu 22. oktoobri 2008. aasta direktiivi 2008/94/EÜ töötajate kaitse kohta tööandja maksejõuetuse korral (1) ja konkreetselt selle artikli 1 lõike 1, artikli 2 lõigete 3 ja 4 ning artiklite 3, 5 ja 11 kohaldamisalasse?
            
         
               2.
            
            
               Kui vastus esimesele küsimusele on jaatav: kas Hispaania Kuningriigi poolt järgitav praktika maksta töötajatele tööandja maksejõuetuse korral otse välja nn „menetluse ajal saamatajäänud palga” see osa, mis vastab töölepingu ülesütlemise vaidlustamise päevast 60 tööpäeva (praegu 90 tööpäeva) möödumisele järgnevale ajale, ainuüksi juhul, kui tegemist on kohtus alusetuks tunnistatud töölepingu ülesütlemisega (aga mitte töölepingu ülesütlemise korral, mille tühisus on kohtus tuvastatud), on vastuolus Euroopa Liidu põhiõiguste harta (2) artikliga 20 ja igal juhul võrdsuse ja diskrimineerimiskeelu Euroopa Liidu üldpõhimõttega?
            
         
               3.
            
            
               Eelmist küsimust puudutavas: kas selline kohus, nagu eelotsusetaotluse esitanud kohus, võib jätta kohaldamata õigusnormid, mis võimaldavad Hispaania Kuningriigil maksta töötajatele tööandja maksejõuetuse korral otse välja nn „menetluse ajal saamatajäänud palga” selle osa, mis vastab töölepingu ülesütlemise vaidlustamise päevast 60 tööpäeva (praegu 90 tööpäeva) möödumisele järgnevale ajale, ainuüksi juhul, kui tegemist on kohtus alusetuks tunnistatud töölepingu ülesütlemisega (aga mitte töölepingu ülesütlemise korral, mille tühisus on kohtus tuvastatud), kui nende kahe vahel ei esine selles küsimuses (menetluse ajal saamatajäänud palk) objektiivseid erinevusi?
            
         
      (1)  ELT L 283, lk 36.
   
      (2)  EÜT 2000, C 364, lk 1.